એક કંપનીમાં સેલ્સમેનની નોકરી માટે ઇન્ટરવ્યૂ લેવાઇ રહ્યા હતા. મેનેજિંગ ડિરેક્ટરે ‘અમારે તમને શા માટે લેવા?’ તેવો સવાલ પૂછતાં ઉમેદવારે કહ્યું, ‘હું જગતનો શ્રેષ્ઠ સેલ્સમેન છું.’ ‘સારું, તો આ ઘડિયાળ બે કલાકમાં વેચી આવો.’ ત્રણેક કલાક પછી હાંફતો હાંફતો સેલ્સમેનપદનો ઉમેદવાર પાછો આવ્યો. મેનેજિંગ ડિરેક્ટરના ટેબલ પર ઘડિયાળ મૂકી કહ્યું, ‘માફ કરજો, હું જગતનો બીજા નંબરનો સેલ્સમેન છું.’ ‘તો પછી પહેલા નંબરનો સેલ્સમેન કોણ છે?’ મેનેજિંગ ડિરેક્ટરે પૂછ્યું. ઉમેદવારે જવાબ આપ્યો, ‘જે તમને આ ઘડિયાળ વેચી ગયો તે.’